తెలంగాణలో మహిళా తహసీల్దార్ దారుణహత్య WATCH LIVE TV
కృతికి ప్రశంసల వెల్లువ
‘కృతి’ అనే షార్ట్ ఫిల్మ్ కు ప్రశంసలు వెల్లువెత్తుతున్నాయి.
TNN | Updated:
Jun 24, 2016, 07:14PM IST
కృతికి ప్రశంసల వెల్లువ ‘కృతి’ అనే షార్ట్ ఫిల్మ్ కు ప్రశంసలు వెల్లువెత్తుతున్నాయి. ఢిల్లీ ముఖ్యమంత్రి అరవింద్ కేజ్రీవాల్ ఆ సినిమా దర్శకుడు శిరీష్ కుందర్‌ను అభినందించారు. ‘చాలా ఆసక్తికరమైన చిత్రం తీశారు శిరీర్ కుందర్. సైకలాజికల్ థ్రిల్లర్‌గా రూపొందించిన ఈ చిత్రం ఆకట్టుకుంది’ అని సీఎం కేజ్రీవాల్ ట్వీట్ చేశారు. ప్రముఖ కొరియోగ్రాఫర్, దర్శకురాలు ఫరాఖాన్ భర్త అయిన కుందర్ ఆమ్ ఆద్మీ పార్టీ (ఆప్) జాతీయ కన్వీనర్ అభినందనలపై ఆనందం వ్యక్తం చేశారు.‘ ధన్యవాదాలు అరవింద్ కేజ్రీవాల్’ అని శిరీష్ కూడా ట్వీట్ చేశారు.18 నిమిషాల నిడివిగల ఈ థ్రిల్లర్ షార్ట్‌ఫిల్మ్‌లో మనోజ్ బాజ్‌పేయి, నేహా శర్మ, రాధికా ఆప్టే ప్రధాన పాత్రలు పోషించారు. మానసిక రుగ్మతతో బాధపడే పాత్రలో మనోజ్ బాజ్‌పేయి నటించారు. యూట్యూబ్ మిలియన్ హిట్స్ దాటినందుకు 'హాట్ గాళ్' పూనమ్ పాండే కూడా శిరీర్ కుందర్ కు ట్విటర్ లో అభినందనలు తెలిపింది.'కృతి' షార్ట్ ఫిల్మ్ ను ఇప్పటివరకు చాలా మంది వీక్షించారు.